Document ID: 31978D0078

31978D0078
L 025/58
SLUŽBENI LIST EUROPSKE UNIJE
23.12.1977.
ODLUKA KOMISIJE
od 23. prosinca 1977.
o određenim detaljnim pravilima za Direktivu 64/432/EEZ u pogledu slinavke i šapa
(78/78/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), kako je zadnje izmijenjena Direktivom 77/98/EEZ (2), a posebno prvi i zadnji stavak njezinog članka 4.b,
budući da članak 4.b, kako se ne bi ugrozila zdravstvena razina koju su neke države članice već postigle, dozvoljava onim državama članicama gdje postoje određeni uvjeti i koje ne dozvoljavaju cijepljene životinje na svom državnom području uvesti na razdoblje koje će se utvrditi postupkom Stalnog veterinarskog odbora posebne uvjete zdravlja za uvođenje životinja na svoje državno područje;
budući da životinje rođene nakon tog razdoblja nude, u odnosu na bolest slinavke i šapa, maksimalna jamstva, posebno za države članice koje su slobodne od te bolesti i koje ne dopuštaju cijepljenje na svom području;
budući da ranije spomenuto razdoblje mora dopustiti dostatna zdravstvena jamstva; budući da se razdoblje od jedne godine može smatrati zadovoljavajućim;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Razdoblje predviđeno prvim stavkom članka 4.b Direktive 64/432/EEZ, tijekom kojeg države članice službeno više ne dopuštaju cijepljenje protiv slinavke i šapa na njihovom području, određuje se na jednu godinu.
Članak 2.
Životinje rođene nakon razdoblja koje se spominje u članku 1. mogu biti stavljene u promet unutar Zajednice pod uvjetima predviđenim člankom 4.b stavkom A točkom 1. navedene Direktive.
Članak 3.
Ova je Odluka upućena državama članicama.
Sastavljeno u Bruxellesu 23. prosinca 1977.

Labels: 0
3
6